Blankenberge

(nederlande: [BLANk'nberĥe], aŭskultu () estas banurbo en Belgio, en la provinco Okcidenta Flandrio, situanta ĉe la marbordo de la Norda Maro. Komence de  ĝi havis  loĝantojn. Ekde 1977 la municipo Uitkerke apartenas al Blankenberge, la ĉefa municipo.

Blankenberge estas unu el la gravaj banlokoj ĉe la marbordo.

 Feriejo 
Blankenberge estas populara belga ĉemara feriejo. Ĝi estas ofta celloko por tagekskursoj, ĉar ĝi havas bonajn fervojajn konektojn al la centro de Belgio.

La fervoja stacidomo situas vidalvide de la butikuma strato kiu kondukas piedire al la strando en ĉ. kvaronhoro.

La fervoja stacidomo proksime de la strando havas rektan ligon kun Bruselo. Ĉiuj lokoj laŭlonge de la belga marbordo (la plej longa tramlinio en la mondo) atingeblas per tramo (Kusttram). Ĝi etendiĝas laŭlonge de la Norda Maro de De Panne, proksime de la franca landlimo, ĝis Knokke-Heist, ĉe la rando de la landlimo kun Nederlando.

Ĉiujare de junio ĝis aŭgusto, la Festivalo de la sablo-skulptaĵo okazas sur la strando de Blankenberge. Proksime de la urbo situas la naturrezervejo De Fonteintjes kun riĉaj orkideoj.

 Vidindaĵoj 
 Strando kun ora sablo en longeco de 3,3 km. Preskaŭ nenio restas de la origina marborda pejzaĝo ĉar ĝi estis artefarite restrukturita.
 Pier, 350-m longa artdekorstila moleo, strukturo unika laŭlonge de la belga marbordo.
 Veljaĥtejo (iama fiŝkapta haveno). En la 20-a jarcento, la nombro da fiŝkaptistoj daŭre malkreskis kaj post Dua Mondmilito, moderna jaĥtejo estis konstruita.
 Sea Life Marine Park (Mara Vivo - Marparko) prezentas en ĉirkaŭ tridek akvarioj la faŭnon de la Norda Maro kaj aliaj oceanoj.
 Paravang - eleganta ventoŝirmilo laŭ la Leopold Park, konstruita en 1908. La tegmento estis konstruita en la novgotika stilo.
 Centro Belle Epoque, tri vilaoj en la arkitektura stilo (Art Nouveau) de tiu periodo(nl) Centro Belle Epoque, filmeto.
 Fiŝkaptista dometo de Majutte, la plej malnova konservita konstruaĵo el la 18-a jarcento.

 Lokaj famuloj 
 Pieter Aspe, verkisto.
 Frans Masereel (1889-1972), lignogravuristo

 Ĝemelurbo 
Rethel, Francio

 Filmo 
La drama filmo Total Eclipse estis filmita en Blankenberge. La filmo temas pri la pasia kaj perforta samseksema rilato inter la du francaj poetoj Paul Verlaine kaj Arthur Rimbaud.

 Bildgalerio 

 Referencoj 

 Vidu ankaŭ 
 Fiŝkaptista dometo de Majutte

 Eksteraj ligiloj 
 Oficiala retejo de la komunumo (nederlande, france, germane kaj angle)
 Turisma oficejo en retejo de Facebook

Kategorio:Urboj de Okcidenta Flandrio
Kategorio:Urboj de Belgio